રાજકોટઃ ભારતીય ક્રિકેટ બોર્ડના ભૂતપૂર્વ સેક્રેટરી અને આઇપીએલની બિઝનેસ કમિટીના ભૂતપૂર્વ ચેરમેન નિરંજન શાહના દીકરા તથા સૌરાષ્ટ્રની રણજી ટીમના કેપ્ટન જયદેવ શાહનાં લગ્ન રાજકોટ ખાતે યોજાયાં હતાં. આ લગ્નમાં એક પણ ખેલાડી કે બોર્ડ સાથે જોડાયેલી કોઈ જ સેલિબ્રિટી હાજર રહી નહોતી. રણજી ટ્રોફીની મેચના કારણે સૌરાષ્ટ્રની ટીમનો પણ કોઈ ખેલાડી હાજર રહ્યો નહોતો. જયદેવ શાહે મુંબઈમાં રહેતા શરદ પરીખની દીકરી રુચિ સાથે લગ્ન કર્યાં છે.